TNT-ækvivalent er en enhed, der bruges til at kvantificere energiindholdet i eksplosioner. TNT er en forkortelse for 2,4,6-TriNitroToluen. Masse TNT som kiloton TNT blev oprindeligt brugt til at angive den mængde energi, der udløses i konventionelle bomber og kernevåben. Men nu er man også begyndt at anvende masse TNT, når man angiver det eksplosive energiindhold i vulkanudbrud, jordskælv, meteornedslag og asteroidenedslag. 1 ton TNT er modsvarer en energimængde på 4,184 gigajoule.